CELEX: 62009TN0228
Language: el
Date: 2009-06-11 00:00:00
Title: Υπόθεση T-228/09: Προσφυγή της 11ης Ιουνίου 2009 — United States Polo Association κατά ΓΕΕΑ — Textiles CMG (U.S. POLO ASSN.)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/62
            
         Προσφυγή της 11ης Ιουνίου 2009 — United States Polo Association κατά ΓΕΕΑ — Textiles CMG (U.S. POLO ASSN.)
   (Υπόθεση T-228/09)
   2009/C 180/114
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: United States Polo Association (Lexington, Ηνωμένες Πολιτείες) (Εκπρόσωποι: P. Goldenbaum, T. Melchert and I. Rohr, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Textiles CMG, SA (Onteniente, Valencia, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 20ής Μαρτίου 2009 στην υπόθεση R 886/2008-4 και
            
         
               —
            
            
               να υποχρεώσει το καθού να καταβάλει τα δικαστικά έξοδά του καθώς και τα έξοδα της προσφεύγουσας και, σε περίπτωση που ο αντίδικος ενώπιον του τμήματος προσφυγών παρέμβει στη δίκη, να υποχρεωθεί να καταβάλει τα έξοδά του.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα U.S. POLO ASSN για προϊόντα των κλάσεων 9, 20, 21, 24 και 27
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισθέν στην Ισπανία λεκτικό σήμα POLO-POLO για προϊόντα της κλάσεως 24, το κοινοτικό λεκτικό σήμα POLO-POLO για προϊόντα των κλάσεων 24, 25 και 39
   
      Απόφαση του τμήματος ανακοπών: Δέχεται την ανακοπή για όλα τα επίμαχα προϊόντα
   
      Απόφαση του τμήματος προσφυγών: Απορρίπτει την προσφυγή
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου (νυν άρθρου 8, παράγραφος 1, στοιχείο β', του κανονισμού 207/2009 του Συμβουλίου), δεδομένου ότι το τμήμα προσφυγών κακώς διαπίστωσε ότι υπάρχει πιθανότητα συγχύσεως μεταξύ των οικείων σημάτων